Belgiya terma jamoasi yig‘inida jarohat olgan «Chelsi» futbolchisi Eden Azar tizzasidan operatsiya qilindi va taxminan 3 oydan keyin safga qaytadi. Bu haqda londonliklar klubi matbuot xizmati xabar tarqatgan. «Operatsiya yaxshi o‘tdi. Hozir reabilitatsiya jarayoni boshlandi. Yanada kuchliroq bo‘lib qaytish uchun tiklanishni boshladim. Qo‘llab-quvvatlaganingiz uchun rahmat!», — deya yozgan Azar tvitterida va o‘z suratini tvitga ilova qilgan. Azar 5 iyun kungi mashg‘ulotlar chog‘ida to‘piq suyagini sindirib olgandi. Avvaliga u jarohat tufayli 6-8 haftani o‘tkazib yuborishi aytilgandi.